Národná rada Slovenskej republiky

VI. volebné obdobie

Číslo: PREDS-709/2015

**1856**

# Návrh

**na voľbu kandidátov na člena disciplinárneho senátu**

**Predkladá: Obsah:**

Róbert  **M a d e j**  1. Návrh uznesenia Národnej rady

predseda Ústavnoprávneho výboru Slovenskej republiky

Národnej rady Slovenskej republiky 2. Predkladacia správa

3. Menný zoznam navrhovaných

4. Návrhy kandidátov

5. Uznesenie Ústavnoprávneho výboru

Národnej rady Slovenskej republiky

**Bratislava november 2015**

**Národná rada Slovenskej republiky**

**VI. volebné obdobie**

Číslo: PREDS-709/2015

*Návrh*

**Uznesenie**

**Národnej rady Slovenskej republiky**

z ............................

k návrhu na voľbu kandidátov na člena disciplinárneho senátu (tlač 1856)

**Národná rada Slovenskej republiky**

podľa § 119a ods. 3 zákona č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov

**navrhuje**

Súdnej rade Slovenskej republiky

týchto kandidátov na člena disciplinárneho senátu:

Meno a priezvisko počet hlasov

**Predkladacia správa**

Podľa ustanovenia § 119a ods. 1 zákona č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov, Súdna rada Slovenskej republiky volí na obdobie troch rokov členov disciplinárnych senátov z kandidátov navrhnutých sudcovskými radami, ministrom spravodlivosti Slovenskej republiky a Národnou radou Slovenskej republiky. Všetky oprávnené subjekty predkladajú dvojnásobný počet kandidátov na členov disciplinárnych senátov alebo kandidátov na predsedov disciplinárnych senátov.

Národnej rade Slovenskej republiky bola doručená žiadosť predsedníčky Súdnej rady Slovenskej republiky č. SR 204/2015, na základe ktorej má Národná rada Slovenskej republiky navrhnúť Súdnej rade Slovenskej republiky dvoch kandidátov na člena disciplinárneho senátu, a to dvoch sudcov, z ktorých bude Súdna rada Slovenskej republiky voliť jedného člena disciplinárneho senátu. Dôvodom je vyhlásenie voľby jedného člena disciplinárneho senátu z kandidátov navrhnutých Národnou radou Slovenskej republiky, keďže funkcia člena disciplinárneho senátu JUDr. Michala Trubana zanikla podľa § 119e ods. 1 písm. c) zákona č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov.

Za člena disciplinárneho senátu môže byť podľa ustanovenia § 119b ods. 1 citovaného zákona zvolený sudca, ktorý vo funkcii sudcu pôsobí najmenej päť rokov, proti ktorému sa nevedie disciplinárne konanie alebo trestné stíhanie, ktorému nebolo uložené disciplinárne opatrenie a ktorý nie je členom Súdnej rady Slovenskej republiky, predsedom súdu alebo podpredsedom súdu.

Predseda Národnej rady Slovenskej republiky vyzval oprávnené subjekty, aby v termíne do 13. novembra 2015 predložili príslušné návrhy Ústavnoprávnemu výboru Národnej rady Slovenskej republiky. V určenom termíne oprávnené subjekty predložili dva návrhy.

Ústavnoprávny výbor Národnej rady Slovenskej republiky na 119. schôdzi 26. novembra 2015 návrhy prerokoval.

**Uznesením č. 762** konštatoval, že navrhnutí Martin **Bargel** a Peter **Szabo spĺňajú podmienky** ustanovené v § 119b citovaného zákona.

Ústavnoprávny výbor Národnej rady Slovenskej republiky odporučil vykonať voľbu podľa ustanovení zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a Volebného poriadku o voľbe a odvolávaní iných funkcionárov, schváleného uznesením Národnej rady Slovenskej republiky zo 17. júna 2011 č. 498.

Základné údaje o navrhovaných kandidátoch sú uvedené v predkladanom materiáli.

**Zoznam**

**navrhovaných kandidátov na člena disciplinárneho senátu**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Navrhovaní: Navrhovatelia – poslanci Národnej rady SR:**

1. Martin **Bargel** predsedníčka Najvyššieho súdu SR
2. Peter **Szabo** predsedníčka Najvyššieho súdu SR

# Návrh

**na voľbu JUDr. Martina Bargela**

**za kandidáta na člena disciplinárneho senátu**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**JUDr. Martin Bargel** predseda senátu Krajského súdu v Žiline

(sudca Najvyššieho súdu SR – dočasné pridelenie)

**Narodený (vek):** 1964   (51 rokov)

**Právnické vzdelanie:** Právnická fakulta Univerzity Pavla Jozefa Šafárika v Košiciach (rok ukončenia 1986)

**Vo funkcii sudcu pôsobí**

**najmenej päť rokov:** spĺňa

**Navrhovateľka:** predsedníčka Najvyššieho súdu SR

**Prílohy:** súhlas s kandidatúrou

životopis

**Stanovisko ústavnoprávneho výboru: spĺňa** ustanovené podmienky

# Návrh

**na voľbu JUDr. Petra Szaba**

**za kandidáta na člena disciplinárneho senátu**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**JUDr. Peter Szabo** sudca trestnoprávneho kolégia Najvyššieho súdu Slovenskej republiky

**Narodený (vek):** 1951   (64 rokov)

**Právnické vzdelanie:** Právnická fakulta Univerzity Komenského v Bratislave (rok ukončenia 1975)

**Vo funkcii sudcu pôsobí**

**najmenej päť rokov:** spĺňa

**Navrhovateľka:** predsedníčka Najvyššieho súdu SR

**Prílohy:** súhlas s kandidatúrou

životopis

**Stanovisko ústavnoprávneho výboru: spĺňa** ustanovené podmienky

## ÚSTAVNOPRÁVNY VÝBOR

**NÁRODNEJ RADY SLOVENSKEJ REPUBLIKY**

119. schôdza

Číslo: PREDS-709/2015

762

**U z n e s e n i e**

**Ústavnoprávneho výboru Národnej rady Slovenskej republiky**

**z 26. novembra 2015**

k návrhu **na voľbu kandidátov** **na člena disciplinárneho senátov**

**Ústavnoprávny výbor Národnej rady Slovenskej republiky**

## A. k o n š t a t u j e, ž e

navrhnutí na voľbu kandidátov na člena disciplinárneho senátu:

1. JUDr. Martin **Bargel**
2. JUDr. Peter **Szabo**

**spĺňajú podmienky** ustanovené v § 119b zákona č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov;

1. **o d p o r ú č a**

Národnej rade Slovenskej republiky

vykonať voľbu kandidátov na člena disciplinárneho senátu podľa ustanovení zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov a Volebného poriadku o voľbe a odvolávaní funkcionárov, schváleného uznesením Národnej rady Slovenskej republiky č. 498 zo 17. júna 2011;

1. **p o v e r u j e**

poslanca Národnej rade Slovenskej republiky **Otta** **Brixiho**informovať o výsledku prerokovania návrhu v ústavnoprávnom výbore a o stanovisku výboru.

Róbert Madej v. r.

predseda výboru

overovatelia výboru:

Anton Martvoň

Edita Pfundtner